open-index/open-wikipedia-markdown huggingface dataset:
Kirjallisuusvuosi 1706

**Kirjallisuusvuosi 1706** käsittelee vuoden 1706 tärkeitä kirjallisuuden tapahtumia, uutisia ja julkistuksia.

## Tapahtumia

* Matemaatikko William Jones esitti teoksessaan *Synopsis Palmariorum Matheseos*, että ympyrän halkaisijan ja piirin suhdetta merkittäisiin kreikan kirjaimella π.

## Julkaisuja

* William Jones &ndash; *Synopsis Palmariorum Matheseos* 
* John Locke &ndash; *Of the Conduct of the Understanding* 
* Giovanni Battista Morgagni &ndash; *Adversaria anatomica* 
* Thormodus Torfæus &ndash; *[[Hrólfr Riu'un saaga|Historia Hrolfi Kraki]]*
Super Mario Bros. Wonder

**Super Mario Bros. Wonder** on Nintendon kehittämä ja julkaisema tasohyppelypeli. Se on niin sanottu 2,5 ulotteinen sivuttain vieritettävä Super Mario -peli. 

Peli julkaistiin 20. lokakuuta 2023 Nintendo Switchille.

Pelistä ilmestyi virallinen traileri Nintendon YouTube-kanavalle 31. elokuuta, jossa esiteltiin useita uusia hahmoja, bonusesineitä ja maailmoja.

Nintendo Switch 2 -versio, nimeltään **Super Mario Bros. Wonder – Nintendo Switch 2 Edition + Meetup in Bellabel Park** julkaistaan 26. maaliskuuta 2026.

## Vastaanotto
Peli sai positiivisen vastaanoton kriitikoilta. Se sai Metacritic-kerääjäsivustolla 92/100 pistettä. Pelistä tuli myös kaikkein nopeiten myyty Mario-peli, myyden vain kahdessa viikossa 4,3 miljoonaa kappaletta.

## Lähteet

## Aiheesta muualla
* Virallinen sivusto
Lars Knutson Liestøl

**Lars Knutson Liestøl** (13. kesäkuuta 1839 Åseral – 15. joulukuuta 1912 Kristiansand) oli norjalainen maanviljelijä ja poliitikko. Hän istui suurkäräjillä vuosina 1874–1888, 1898–1903 ja 1907–1912 sekä toimi Norjan sisäministerinä 1888.
## Lähteet

## Aiheesta muualla
Arbeider-Foreningernes Blad

**Arbeider-Foreningernes Blad** oli vuosina 1849–1856 Norjassa ilmestynyt radikaali työväenlehti. Sen perusti Marcus Thrane. Lehti vaati muun muassa yleistä äänioikeutta sekä taloudellisia uudistuksia, ja joutui toistuvasti vaikeuksiin valtiovallan kanssa. Thranen jouduttua vankilaan 1854 päätoimittajaksi nousi hänen vaimonsa Josephine Thrane, mutta tämän heikentyneen terveyden takia lehti lakkautettiin kaksi vuotta myöhemmin.
## Lähteet

## Aiheesta muualla
Anismus

**Anismus** eli **paradoksaalinen puborektaalikontraktio** on häiriö, jossa lantionpohjan lihakset toimivat ulostamisen yhteydessä poikkeavasti ja dyssynergisesti. Se on yksi kroonisen ummetuksen ja toiminnallisen ulostamisvaikeusoireyhtymän aiheuttajista.

Anismuksessa puborektaalilihas ja sulkijalihakset eivät ulostettaessa tavalliseen tapaan rentoudu vaan ne voivat supistua, mihin viitataan "paradoksaalisena kontraktiona". Noin puolilla anismuksesta kärsivistä on lisäksi heikentynyt kyky tuntea ulostamistarvetta. Noin yhdessä kolmesta tapauksesta anismus on kehittynyt jo lapsuusiässä. Tällöin ulostamiseen liittyvän koordinaatiokyvyn omaksuminen on jäänyt puutteelliseksi. Noin yhdessä kolmesta tapauksesta anismus kehittyy esimerkiksi synnytyksen tai vamman yhteydessä. Lopuissa tapauksista syy jää tuntemattomaksi. Taustalla ei ole neurologista tai muuta elimellistä poikkeavuutta, joten häiriötä pidetään toiminnallisena. Usein anismuksen yhteydessä kuitenkin esiintyy liitännäisongelmia, kuten peräsuolen haavaumia, ärtyvä suoli, hidas läpikulkuaika, peräsuolen tunnon puute, psyykkisiä ongelmia tai opioidien käyttöä. Ummetuksen lisäksi anismus voi aiheuttaa vatsakipua, vatsan turvotusta ja peräaukon alueen kipua.

Anismuksen arvioidaan aiheuttavan noin 15–25 % kroonisista ummetuksista. Se on noin kaksinkertaisesti yleisempi naisilla kuin miehillä. Muuta väestöä yleisempi se on myös yli 65-vuotiailla. Anismuksen diagnostiikan apuina voidaan käyttää muiden sairauksien poissulkua, anorektaalista manometriaa ja defekografiaa. Biopalautehoito on osoittautunut anismuksen kohdalla tehokkaaksi hoitomuodoksi jopa noin 80 %:lla potilaista. Myös elämäntapamuutoksista ja laksatiiveista voi olla apua. Botuliinitoksiini-injektioiden (Botox) kokeilut anismuksen hoidossa ovat tuottaneet vaihtelevia tuloksia. Muita useammin ne ovat olleet tehokkaita lapsilla.

## Lähteet
Tapio Saraneva

**Tapio Saraneva** (23. maaliskuuta 1943 – 18. elokuuta 2003) oli suomalainen teologian tohtori, pappi, kirjailija ja toiminnanjohtaja. Saraneva toimi Kirkon Ulkomaanavun toiminnanjohtajana vuodesta 1993 kuolemaansa saakka. 

## Varhainen elämä ja koulutus
Saraneva valmistui teologian kandiaatiksi (1967) ja humanististen tieteiden kandidaatiksi (1970). Hän jatkoi opintojaan Princetonin teologisessa seminaarissa ja suoritti Master of Theology -tutkinnon 1971. Saraneva oli Princetonissa erityisesti kiinnostunut Latinalaisen Amerikan vapautuksen teologiasta. Saraneva väitteli teologian tohtoriksi Helsingin yliopistossa 1978.

## Kirkollinen ura
Saraneva työskenteli vuosina 1974–1977 Luterilaisen maailmanliiton presidentin Mikko Juvan avustajana ja arkkipiispa Juvan sihteerinä Turussa 1978–1982. Saraneva valittiin Tapiolan kirkkoherraksi 1982 ja Kirkon ulkomaanavun johtoon 1993.

Saraneva toimi useissa kirkollisissa luottamustehtävissä toimi vuodesta 2000 lähtien Luterilaisessa maailmanliitossa. Hän oli muun muassa Kehitysmaasuhteiden neuvottelukunnan ja Kansalaisjärjestöjen ihmisoikeussäätiön valtuuskunnan jäsen.

## Julkaisut
* *Usko, vapaus ja yhteiskunta : Johann Baptist Metzin poliittinen teologia v. 1965-1972*, Suomalainen teologinen kirjallisuusseura 1978
* *Oikeudenmukaisuuden nälkä : vapautuksen teologian haaste meille*, Kirjapaja 1991
* *Taivasten valtakunnan logiikka : mitä Jeesus opetti elämästä, uskosta ja Jumalan hallintavallasta*, Kirjapaja 1996 (González Faus, José Ignacio)
* *Isä meidän*, Kirjapaja 1998

## Lähteet
Erkki Koskenniemi

**Erkki Tuomas Koskenniemi** (s. 2. lokakuuta 1956 Turku) on suomalainen pastori, tutkija ja kirkolliskokousedustaja. Hän toimi Suomen Luterilaisen Evankeliumiyhdistyksen raamattukoulutuksen sihteerinä vuoteen 2023 eläkkeelle jäämiseensä saakka.

Koskenniemi on koulutukseltaan teologian tohtori Åbo Akademista. Hän työskenteli vuosina 1980–1983 Turun yliopistossa opettajana ja tämän jälkeen SLEY:n raamattukoulutuksen sihteerinä. Koskenniemi on toiminut arkkihiippakunnan hiippakuntavaltuuston edustajana vuosina 2008–2011 ja kirkolliskokousedustajana vuodesta 2012 lähtien.

## Julkaisut
* *Laki ja evankeliumi : ensimmäinen ja toinen väittely antinomilaisia vastaan 1537 ja 1538*, SLEY-kirjat, 1983 (suom.).
* *Der philostrateische Apollon*. Commentationes Humanarum Litterarum 94. Helsinki: Societas Scientiarum Fennica, 1991.
* *Apollonios von Tyana in der neutestamentlichen Exegese*: *Forschungsbericht und Weiterführung der Diskussion.* WUNT 2.61. Tübingen: Mohr, 1994.
* *Miten Jumala uudistaa kirkkoa: invocavit-viikonsaarnat v. 1522',*' Sley-kirjat, 1996.
* *The Old Testament Miracle-Workers in Early Judaism*. WUNT 2.206. Tübingen: Mohr, 2006.
* *The Exposure of Ifants among Jews and Christians in Antiquity*. Sheffield: Sheffield Phoenix Press, 2009.
* *All Life Belongs to God*. Eugene, Or.: Wipf and Stock, 2012.
* *Papyri Turkuenses (P. Turku). Die Papyri im Besitz der Universitätsbibliothek Turku*. Hrsg. von Heikki Koskenniemi unter Mitwirkung von Erkki Koskenniemi und Johannes Koskenniemi. Commentationes Humanarum Litterarum 131. Helsinki: Societas Scientiarum Fennica, 2014.
* *Greek Writers and Philosophers in Philo and Josephus*. Studies in Philo of Alexandria. Leiden: Brill, 2019.

## Lähteet
Sikojen terveydenhoito

**Sikojen terveydenhoito** on eläinlääkäri ja tietokirjailija Urho Riihikosken kirjoittama vuonna 1980 julkaistu kirja. Vuonna 1986 kirjasta julkaistiin uusi täydennetty painos.

## Kirjan tausta ja sisältö
Kirjan teon aikaan Urho Riihikoski toimi terveydenhuoltoeläinlääkärinä Pirkanmaalla ja Satakunnassa. Hän oli kehittämässä sikojen sairastavuuden seurantaa teurastamoilla, sikaloiden tehokkuustarkkailua ja tilakohtaista neuvontaa emakko- ja lihasikaloissa. 

Kirja kertoo tavallisimmat sikaloiden sairaus- ja terveydenhuolto-ongelmat, ja antaa tietoja runsaasti käytännön tietoa sikatalouden harjoittajille, sikataloutta aloitteleville viljelijöille, ja muille aiheesta kiinnostuneille. Kirjassa valaistaan sairauksien merkitystä sikaloiden kannattavuuden heikentäjänä ja toisaalta terveyden merkitystä tuottoisan sikatalouden kulmakivenä.

Kirja sisältää lisäksi runsaasti valokuvaaja Hannu Teriön ottamia valokuvia.

## Lähteet
* 

### Viitteet
Playpen

**Playpen** oli pimeän verkon suurimmaksi noussut lapsipornosivusto. Sitä ylläpidettiin kesästä 2014, kunnes FBI sulki sivuston maaliskuussa 2015.

Napleslainen Steven W. Chase perusti Playpenin kesällä 2014. FBI aloitti tutkinnan pian, mutta sitä haittasi sivuston sijainti Tor-verkossa. Ulkomaisilta viranomaisilta saatiin kuitenkin joulukuussa 2014 vinkki, joka sisälsi Chaselta vuotaneen oikean IP-osoitteen. FBI:n tutkinnan kuluessa viitteet Chasen roolista vahvistuivat. Hänet pidätettiin 19. helmikuuta 2015. FBI siirsi sivuston omaan datakeskukseensa ja jatkoi sen ylläpitämistä tarkkaillakseen sivuston liikenettä, kunnes sulki sivuston 4. maaliskuuta 2015. FBI kätki sivustolle haittaohjelman, jotta käyttäjien todelliset IP-osoitteet ja muuta heidän henkilöllisyyksiensä ja sijaintiensa kannalta oleellista tietoa saataisiin. Satoja ihmisiä pidätettiin Playpen-tutkinnan tiimoilta Yhdysvalloissa ja yli 500 muissa maissa. 55 seksuaalisen hyväksikäytön uhreiksi joutunutta yhdysvaltalaista lasta tunnistettiin. Monia henkilöitä asetettiin syytteisiin, mutta joissain tapauksissa syytteistä luovuttiin, koska viranomaiset eivät suostuneet avaamaan tiedonhankintaan käyttämänsä haittaohjelman lähdekoodia. Useat syytetyt olivat vaatineet tämän johdosta FBI:n hankkimien tietojen todistusarvon mitätöimistä.

Steven W. Chase todettiin syyskuussa 2016 syylliseksi osallistumiseen lapsia hyväksikäyttävään liiketoimintaan, lapsipornon mainostamiseen, lapsipornon hallussapitoon ja kolmeen lapsipornon levitykseen. Chase oli tuolloin 57-vuotias. Hänet tuomittiin 30 vuoden vankeusrangaistukseen toukokuussa 2017. Toinen ylläpitäjä, 46-vuotias Michael Fluckiger Indianan Portlandista sekä moderaattori, 47-vuotias David Lynn Browning Kentuckyn Wootonista tunnustivat syyllisyytensä joulukuussa 2015. Molemmat tuomittiin 20 vuoden vankeusrangaistuksiin. David Lynn Browningin tunnustuksen mukaan Playpenissa oli ennen sen sulkemista 215&nbsp;000 käyttäjätiliä ja sen kautta levitettiin 50&nbsp;000 lapsipornokuvaa ja -videota. Niissä esiintyi jopa taaperoikäisiä lapsia. FBI onnistui saamaan yli 1&nbsp;300:n eri maista kotoisin olleen käyttäjän tiedot. FBI:n hallitessa sivustoa siellä vieraili kaikkiaan yli 100&nbsp;000 käyttäjää. 

## Lähteet
Adrià Pedrosa

**Adrià Giner Pedrosa** (s. 13. toukokuuta 1998 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan vasen laitapuolustaja.

## Seurajoukkueura
Pedrosa on Espanyolin junioriakatemian kasvatti. Pedrosa nostettiin pysyvästi seuran reservijoukkueeseen heinäkuussa 2017 ja ensimmäisen maalinsa hän teki 10. syyskuuta 2017 ottelussa UE Sant Andreuta vastaan. Ensiesiintymisensä seuran edustusjoukkueessa hän teki 1. marraskuuta 2018 Copa del Reyn ottelussa Cádizia vastaan.

Pedrosa pelasi ensimmäisen ottelunsa maan pääsarjassa Primera Divisiónissa 16. joulukuuta 2018 kotikentällä Real Betisia vastaan. Ensimmäisen maalinsa edustusjoukkueessa hän teki 13. huhtikuuta 2019 ottelussa Deportivo Alavésia vastaan. 22. toukokuuta 2019 Pedrosa teki jatkosopimuksen seuran kanssa, joka ulottui vuoteen 2023 asti.

1. heinäkuuta 2023 Espanyolin pudottua Primera Divisiónista, Pedrosa siirtyi Sevillaan viisivuotisella sopimuksella.

## Lähteet

## Aiheesta muualla
* Adrià Pedrosan tilastot BDFutbol-sivustolla 
* Adrià Pedrosan tilastot Soccerway-sivustolla
Trine 5: A Clockwork Conspiracy

**Trine 5: A Clockwork Conspiracy** on Frozenbyten kehittämä ja THQ Nordicin julkaisema tasohyppelypeli. Peli julkaistiin 31. lokakuuta 2023 Nintendo Switch, PlayStation 4, PlayStation 5, Windows, Xbox One ja Xbox Series X/S -alustoille.

## Pelaaminen
Sarjan aiemmista peleistä tutut hahmot palaavat pelissä sivuttain vierittävillä tasoilla pelattavaan peliin. Peli tukee yhteistyöpeliä paikallisesti ja verkossa, sekä yksinpeliä. Kehittäjien mukaan pelin taistelu muistuttaa enemmän *Trine 2:ssa* nähtyä kuin *Trine 4:ssä*. Taistelu on "orgaanisempaa" ja vaatii enemmän taktista ajattelua. Pelin vaikeusaste muuttuu pelaajien määrän mukaan ja sitä voi halutessa muuttaa.

## Vastaanotto
Peli on saanut IGN:n arvostelussa arvosanaksi 8/10. Pelin pulmat saivat kehuja ja pomotaisteluja kutsuttiin luoviksi ja originelleiksi. Kiinnostajan vastustajan puute annettiin anteeksi, koska päähahmot ovat kiinnostavia. Tarinaa sanottiin erittäin ennalta-arvattavaksi eikä erityisen kiinnostavaksi. Pelisarjaa kutsuttiin yhdeksi parhaimmista yhteistyöpeliä sisältäväksi pulma-tasohyppelyistä.

## Lähteet

## Aiheesta muualla
*
Biopalautehoito

**Biopalautehoito** on hoitomuoto, jota on käytetty varsinkin ADHD:sta kärsivillä lapsilla. Hoidolla pyritään kehittämään aivojen itsesäätelyä.

Biopalautehoidossa hoidettavan päähän kiinnitetään 3–5 EEG-elektrodia, joiden välityksellä aivoille annetaan biopalaute tavalla, joka palkitsee sellaisesta toiminnasta, jota pyritään vahvistamaan. Hoidon aikana hoidettava tekee jotain keskittymistä edellyttävää tehtävää ja saa välittömän palautteen aivotoiminnastaan siten, että tehtävä etenee kun tavoiteltu aivotoiminta saavutetaan. Tehtävä voi olla esimerkiksi tietokonepeli. Tyypillisesti hoitokerta kestää 20–45 minuuttia. Tavallisesti hoitokertoja järjestetään 30–40. Niiden välillä tärkeää on keskittymisen harjoittelu arjen tilanteissa. Suomalaisissa Käypä hoito -suosituksissa biopalautehoito mainitaan ADHD:n kohdalla.

Biopalautehoitoa alettiin käyttää Yhdysvalloissa 1960-luvulla, mutta lääkärien suhtautuminen pysyi varauksellisena. Tutkimustulokset sen tehosta ADHD:n hoidossa ovat olleet vaihtelevia. Biopalautehoitoa on käytetty ADHD:n lisäksi muun muassa anismuksen hoidossa, jossa sen teho on ollut parempi kuin muiden hoitomuotojen. Biopalautehoidolla on usein alkuvaiheissaan väsymystä lisäävä vaikutus.

## Lähteet
Anders Askevold

**Anders Monsen Askevold** (25. joulukuuta 1834 Askvoll, Norja – 22. lokakuuta 1900 Düsseldorf, Saksa) oli norjalainen taidemaalari. Hänet tunnetaan erityisesti maisemakuvistaan, joihin hän sijoitti usein kotieläimiä. Hän opiskeli Düsseldorfissa vuosina 1855–1858 ja otti 1860-luvulla Pariisissa asuessaan vaikutteita Constant Troyonilta sekä Rosa Bonheuriltä.

## Töitä

Anders Askvold-Norsk fjordlandskap.jpg|*Norsk fjordlandskap* (n. 1889)
Anders Askevold-Sommerlandskap med kuer.jpg|*Sommerlandskap med kuer* (1860)


## Lähteet

## Aiheesta muualla
Starbase

**Starbase** on Frozenbyten kehittämä MMO, joka on julkaistu ennakkojulkaisuna vuonna .

Pelistä kerrottiin julkisuuteen vuonna 2019.

## Pelaaminen
Peli on moninpelattava hiekkalaatikkopeli. Pelaaminen sisältää avaruusalusten ja -asemien suunnittelun ja rakentamisen, tutkimismatkailun, resurssien keräämisen, asioiden valmistamisen, vaihtokaupan ja taistelun.

## Lähteet

## Aiheesta muualla
* Viralliset verkkosivut
Oddvar Torsheim

**Oddvar Hermannson Torsheim** (s. 2. marraskuuta 1938 Bergen) on norjalainen kuvataiteilija ja muusikko. Hän on asunut vuodesta 1970 Førdessä, jonka kunniakansalainen hänestä tuli vuonna 2008. Torsheimin kuvataide edustaa surrealismia ja pop-taidetta. Teoksissa on usein uusnorjankielistä tekstiä. Hän käyttää useita eri tekniikoita, kuten öljyvärejä, litografiaa, vesivärejä ja piirtämistä. Musiikin saralla hän on julkaissut useita levyjä, joissa on hänen itse kirjoittamiaan kappaleita. Torsheim soittaa harmonikkaa ja huuliharppua.

## Lähteet

## Aiheesta muualla

* Taiteilijan kotisivut 
* Teoksia Nasjonalmuseetin sivuilla
Tauno Riekki

**Tauno Vilhelm Riekki** (s. 3. helmikuuta 1941 Kuusamo) on suomalainen eläköitynyt yritysjohtaja ja osuustoimintavaikuttaja, joka on saanut kauppaneuvoksen arvonimen.

Tauno Riekki syntyi maanviljelijä Antti Vilhelm Riekin ja Impi Susanna Palosaaren perheenseen ja avioitui 1966 Hilkka Taurovaaran kanssa. Hän valmistui merkantiksi Kajaanin kauppakoulusta 1962 ja merkonomiksi Kajaanin kauppaopistosta 1965. Tultuaan ylioppilaaksi Tampereen iltaoppikoulusta 1974 hän valmistui Oulun yliopistosta humanististen tieteiden kandidaatiksi 1978 ja filosofian kandidaatiksi ja maisteriksi 1984. Riekki oli Kuusamon postitoimiston autopostimies, postinkantaja ja postivirkailija 1957–1960, Outokumpu Oy:n kaivoksella Vihannissa tehdaskonttoristi, palkanlaskija ja työhönottajan apulainen 1965–1969, Oy Nokia Ab:n Puunjalostuksen kustannuslaskija ja budjettilaskennan esimies Nokialla 1969–1974 ja Tampereen Verkatehdas Oy:n laskentapäällikkö 1974. 

Kemiran Oulun tehtaiden laskentapäällikkö Riekki oli 1974–1978, Koillis-Suomen Säästöpankin Kuusamon konttorin pankinjohtaja 1979–1980, Kemiran budjettipäällikkö Helsingissä 1980–1982, Osuuspankkien Keskusliiton liiketalouskonsultti 1982–1983, Kemira Oy Engineeringin hallintopäällikkö 1983 ja yhtiön keskushallinnon talous- ja atk-projektipäällikkö 1984 ja apulaisjohtaja 1984–1985, Osuuskauppa Arinan hallintojohtaja Oulussa 1985 ja Koillismaan Osuuskaupan toimitusjohtaja ja hallituksen puheenjohtaja Kuusamossa 1985–2001. Riekillä oli työuransa aikana myös useita asiantuntija- ja luottamustehtäviä. Kauppaneuvoksen arvonimen hän sai 2001.

## Lähteet

## Aiheesta muualla
* *Postiauton rahastajasta kauppaneuvokseksi*, 2022, Seppo Salminen (toim.)
* Tauno Riekiltä kiinnostava muistelmakirja, Matti Kyllönen, Uusi Suomi Blogit, 5.5.2023
Sim racing

**Sim racing** (tai digital racing) on simulaattorilla ajettavaa kilpa-ajoa. Lajia pelataan sekä harrastusmielessä että ammattimaisesti ja siinä järjestetään monia kansallisia ja kansainvälisiä turnauksia, kuten Suomessa Finnish Sim Racing Associationin järjestämä Finnish Sim Racing Champonship.

Sim racing perustuu realistiseen simulointiin ja se pyrkii toistamaan kaikkia ajamiseen vaikuttavia muuttujia, kuten säätä, polttoaineen tai renkaiden kulumista, auton säätöjä ja kolarista aiheutuvia vahinkoja.

Laji lukeutuu sekä elektroniseen urheiluun että moottoriurheiluun.

## Harrastustoiminta
Harrastuksen aloittamiseen ei tarvitse kokemusta, eikä siinä ole terveys- tai ikärajoitteita. Harrastaja tarvitsee kuitenkin jonkinlaisen tietokoneen, näytön, ratin ja polkimet sekä toimivan internet-yhteyden. Alkuun turnauksissa pääsee esimerkiksi Trellet.netin tarjoamissa kaiken tasoisille suunnatuissa tapahtumissa. Trellet.netin lisäksi iRacing.com järjestää laajalla skaalalla erilaisia turnauksia. Muita turnauksia järjestäviä tahoja ovat muun muuassa GT Finland Racers, KARS, Dirty Racing ja SLADI Masters.

## Lähteet
Stephanie Lose

**Stephanie Lose** (s. 14. joulukuuta 1982 Løgumkloster) on tanskalainen poliitikko, joka on toiminut Venstren varapuheenjohtaja vuodesta 2021 ja Tanskan talousministerinä marraskuusta 2023. Hän oli maaliskuusta heinäkuuhun 2023 salkuton ministeri Mette Frederiksenin II hallituksessa, kun hän sijaisti talousministeri Troels Lund Poulsenia, joka puolestaan hoiti puolustusministerin tehtäviä Jakob Ellemann-Jensenin sairausloman ajan. Lose valmistui kauppatieteiden maisteriksi Etelä-Tanskan yliopistosta vuonna 2006 ja on työskennellyt pankkialalla.

Lose on ollut Venstren jäsen 14-vuotiaasta lähtien. Hän on naimisissa Jakob Losen kanssa, joka on vuodesta 2015 lähtien ollut Esbjergin kunnan kulttuuri- ja vapaa-ajanlautakunnan puheenjohtaja. Heillä on kaksi yhteistä lasta.

## Lähteet

## Aiheesta muualla

* ''Stephanie Lose'' Tanskan kansakäräjien verkkosivuilla
Kiiltopyökki

**Kiiltopyökki** (*Fagus lucida*) on pyökkeihin (*Fagus*) kuuluva puulaji.

Kiiltopyökki voi kasvaa enimmillään noin 25 metriä korkeaksi puuksi. Sen lehtien lavat ovat soikeita, 5–11 cm pitkiä ja kirkkaanvihreitä. Lehdet ovat myös kaljuja lukuun ottamatta lehtien keskisuonta, jossa on alapinnalla pehmeitä karvoja. Kussakin lehdessä keskisuonesta haarautuu 8–12 paria sivusuonia. Lehtiruodit ovat 0,6–2 cm pitkiä. Kiiltopyökki kukkii huhti–toukokuussa ja tuottaa hedelmiä syys–lokakuussa. Hedelmät ovat pähkinämäisiä.

Kiiltopyökkiä tavataan vuorten rinteiden sekametsissä 800–2000 metrin korkeudella merenpinnasta. Laji kasvaa Kiinassa kymmenen maakunnan alueella.

## Lähteet

## Aiheesta muualla
* Kassu – Kasvien suomenkieliset nimet: Kiiltopyökki (''Fagus lucida'')
* UniProt: Taxonomy - ''Fagus lucida'' 
* Trees and Shrubs Online: ''Fagus lucida'' 
* Global Biodiversity Information Facility (GBIF): ''Fagus lucida''
Helokkiöljy

**Helokkiöljy** on kasviöljyä, jota on useaa eri laatua ja jota on helokin siemenissä ja myös joidenkin muiden kasvien, muun muassa mustaherukan siemenissä. Se sisältää gammalinoleenihappoa, joka on monityydyttymätöntä omega-6-rasvahappoa. Helokkiöljyä käytetään lisäravinteena, jota on saatavana kapseleina tai nestemäisenä öljynä. Helokkiöljyn sisältämästä rasvahaposta on hyötyä iholle, silmille ja hermostolle. Joissakin helokkiöljytuotteissa on eteerisiä öljyjä ja kukkauutteita. Jotkut helokkiöjytuotteista on tuotettu luonnonmukaisin viljelymenetelmin.

## Lähteet

## Aiheesta muualla
* https://www.luontaistukku.fi/helokkioljy
* https://www.yliopistonverkkoapteekki.fi/LEADER-HELOKKIOeLJY-400-kapselia
Willis O’Brien

**Willis O'Brien** (1886 – 1962) oli yhdysvaltalainen stop motion -animaatiotekniikan pioneeri. Hänet tunnetaan parhaiten vuoden 1933 King Kong -elokuvan erikoistehosteista.

O'Brien tunnetaan stop motion -animaatiotekniikan pioneerina. Stop motion -animaatiossa pienoismalleja kuvataan yksi filmiruutu kerrallaan ja asentoa muutetaan jokaisen otoksen välillä. Kun kuvattu filmi esitettiin normaalinopeudella, heräsivät mallit taianomaisesti eloon. O'Brien esitteli tekniikan vuonna 1917 lyhytelokuvassaan *The Dinosaur and the Missing Link*. Hän kehitti menetelmää paremmaksi ja loi kokonaisia dinosauruslaumoja Sir Arthur Conan Doylen romaaniin perustuvassa vuoden 1925 klassikkoelokuvassa *The Lost World*.

King Kong -elokuvan menestys nojasi pitkälti O'Brienin erikoistehosteisiin. Elokuva oli O'Brienille hänen siihenastisen uransa suurin haaste. Hän herätti jättiläisgorillan eloon elokuvassa käyttämällä kahdeksantoista tuuman korkuisia malleja, joiden sisällä oli metallirunko, jonka eri osat liittyivät toisiinsa pallonivelillä. Metalliluurangon ympärillä oli vaahtokumi- ja puuvillavuoraus, jonka päällä oli jäniksen nahasta tehty karvapeite.

O'Brienin avustajat rakensivat hahmojen lavasteiksi suuret ja monimutkaiset pienoismaisemat. O'Brien käytti pienoismalleja suurimmassa osassa otoksia. Ainoastaan muutamassa elokuvan kohtauksessa käytettiin Kongin luonnollista kokoa suurempaa päätä ja ylävartaloa sekä näyttelijä Fay Wrayta pitelevää suurikokoista kättä ja Skull Islandin alkuasukkaita tallovaa suurikokoista jalkaa.

O'Brien tutki eläintarhoissa gorillojen ja muiden suurten eläinten liikkeitä pystyäkseen animoimaan Kongin ja Skull Islandin dinosaurusten liikkeet mahdollisimman luonnollisiksi. Hän kävi myös katsomassa painiotteluita saadakseen käsityksen siitä, miten King Kong voisi taistella muita Skull Islandin esihistoriallisia olioita vastaan.

Yksikään O'Brienin muista elokuvista ei yltänyt King Kongin tasolle. King Kongin jälkeen O'Brien kehitti ideoita useisiin elokuviin, mutta vain muutama niistä saatiin valmiiksi. O'Brienin merkitys stop motion –animaation kehittäjänä tunnustetaan nykyisin, mutta uransa aikana hän turhautui usein joutui häikäilemättömien tuottajien uhriksi.

Vuonna 1950 Willis O'Brien sai erikois-Oscarin työstään elokuvassa Mighy Joe Young. Se oli ensimmäinen erikoistehosteista myönnetty Oscar-palkinto. Tämä elokuva käynnisti myös O'Brienin manttelinperijän Ray Harryhausenin uran.

## Lähteet
Luettelo Suomessa pesivistä kyyhkylinnuista

Sepelkyyhky on Suomen runsaslukuisin **[[Kyyhkylinnut|kyyhkylintu]]**. Tämä on luettelo Suomessa pesivistä kyyhkylinnuista. Lisäksi esitetään niiden pesimäkanta-arviot kuuden vuoden EU-raportointi&shy;kaudelta 2019–2024 sekä lyhyen ja pitkän aikavälin muutokset prosentteina ja uhanalaisuusluokitukset.

## Lähteet
Riekki

**Riekki** on sukunimi, joka on muun muassa seuraavilla suomalaisilla henkilöillä:

* Esko Riekki (1981–1973), jääkärivärväri, poliitikko, Etsivän keskuspoliisin päällikkö, Frans Adolf Riekin poika
* Frans Adolf Riekki (1861–1934), liikemies, kauppaneuvos
* Matti Riekki (s. 1974), musiikkitoimittaja ja tietokirjailija
* Olli Riekki (1922–2006), moottoriurheilija 
* Tauno Riekki (s. 1941), yritysjohtaja ja osuustoimintavaikuttaja, kauppaneuvos
* Teemu Riekki (s. 2004), pesäpalloilija.
Luettelo Suomessa pesivistä haikaralinnuista

Tämä on luettelo Suomessa pesivistä **[[Haikaralinnut|haikaralinnuista]]** ja **[[Pelikaanilinnut|pelikaanilinnuista]]**. Lisäksi esitetään niiden pesimäkanta-arviot kuuden vuoden EU-raportointikaudelta 2019–2024, lyhyen ja pitkän aikavälin muutokset prosentteina sekä uhanalaisuusluokitukset. Taulukkoon on lisätty alun perin EU-raportista puuttunut kattohaikara, joka on pesinyt Suomessa vuosina 2015 ja 2025.

Nykyisen jaottelun mukaan kattohaikara kuuluu haikaralinnut-nimisen lahkon kattohaikarat-heimoon ja muut Suomessa pesivät haikarat kuuluvat pelikaanilinnut-nimisen lahkon haikarat-heimoon.

Suomessa pesii säännöllisesti kolme haikaralajia. Lisäksi kattohaikara on pesinyt kaksi kertaa.

## Lähteet
Puuvillansiemenöljy

**Puuvillansiemenöljy** on kasviöljy, jota käytetään ruokaöljynä, elintarvikkeiden tuotannossa ja voiteena. Puuvillansiemenöljy valmistetaan kylmäpuristamalla teksasinpuuvillasta (*Gossypium hirsutum*) tai intianpuuvillasta (*Gossypium herbaceum*). Ruokaöljynä se on tunnettu 1800-luvulta lähtien. Sitä on saatavana myös luomuna. Joskus puuvillansiemenöljy puhdistetaan ennen käyttöä. Se sisältää paljon E-vitamiinia, antioksidantteja, palmitiini-, oleiini-, linoli- ja arakidihappoa sekä omega-6-rasvahappoa. Puuvillansiemenöljy kosteuttaa ihoa ja myös suojaa ihoa. Sitä voidaan käyttää myös meikin poistoon ja hiusten hoitoon. Puuvillansiemenöljyä käytetään myös lääkkeissä. Sitä käytetään myös lamppuöljynä sekä ainesosana hyönteismyrkyissä, kynttilöissä ja pesuaineissa. Puuvillansiemenöljy antaa suojaa sydän- ja verisuonitauteja sekä syöpää vastaan. Puuvillansiemenöljy sisältää gossypolia ja tämän vuoksi sen runsas tai jatkuva käyttö saattaa aiheuttaa hedelmättömyyttä, ongelmia raskausaikana, maksavaurioita, hengenahdistusta tai ruokahaluttomuutta. Puuvillansiemenöljyn ulkoinen käyttö aiheuttaa joillekin ihmisille allergisia oireita.

Puuvillansiemenöljyn CAS-numero on 8001-29-4.

## Lähteet

## Aiheesta muualla
* Cottonseed oil 
* Food Component Database (FooDB): Cottonseed oil
Leijukerrosreaktori

**Leijukerrosreaktori** tai **leijupetireaktori** on reaktorityyppi, jossa neste tai kaasu johdetaan suurella nopeudella kiinteiden katalyyttihiukkasten läpi. Leijukerrosreaktoreilla on useita merkittäviä teollisia sovellutuksia.

## Periaate ja käyttö
Leijukerrosreaktorissa on huokoisia kiinteitä hiukkasia, joihin reaktion katalyytti on sidottu. Reaktoriin syötetään reaktion lähtöaineet sisältävää fluidia suurella nopeudella. Nopeus on sellainen, että kiinteät hiukkaset leijuvat niiden ohi- ja läpikulkevassa virtauksessa ja käyttäytyvät fluidin tavoin. Leijukerrosreaktorissa tapahtuu siis fluidisoituminen. Reaktorissa aineiden sekoittuminen tapahtuu virtauksen vaikutuksesta. Leijukerrosreaktorissa on poistoyhteet fluideille ja kiinteille aineille.

Leijukerrosreaktorien etuna ovat muun muassa jatkuvatoimisuus, hyvin tehokas lämmön- ja aineensiirto sekä katalyytin lisäämisen ja vaihtamisen helppous. Merkittäviä teollisia prosesseja, joissa käytetään leijukerrosreaktoreja, ovat esimerkiksi öljynjalostuksessa leijukatalyyttinen krakkaus, kivihiilen poltto, Fischer–Tropsch-synteesi, useiden polymeerien valmistus, entsyymien tuotanto ja vedenpuhdistus.

## Lähteet
Kirjallisuusvuosi 1705

**Kirjallisuusvuosi 1705** käsittelee vuoden 1705 tärkeitä kirjallisuuden tapahtumia, uutisia ja julkistuksia.

## Tapahtumia

* Edmond Halley esitti teoksessaan *Synopsis Astronomia Cometicae*, että vuosina 1456, 1531, 1607 ja 1682 on nähty sama Halleyn komeetta, joka tulee seuraavan kerran näkymään vuonna 1758, kuten tapahtuikin. 
* Ensimmäinen suomenkielinen almanakka oli Laurentius Tammelinin *Almanach eli Ajan-Lucu*, joka ilmestyi vuodelle 1705 Turussa.

## Julkaisuja

* Mary Astell &ndash; *The Christian Religion, as Profess'd by a Daughter of the Church of England* 
* Edmond Halley &ndash; *Synopsis Astronomia Cometicae* 
* Maria Sibylla Merian &ndash; *Metamorphosis Insectorum Surinamensium* (Surinamen hyönteisten metamorfoosi) 
* Gobind Singh &ndash; *Guru Granth Sahib* (sikhiläisyyden pyhä kirja)
* Richard Steele &ndash; *The Tender Husband* (näytelmä)
* John Toland &ndash; *Socinianism Truly Stated* (panteistista filosofiaa)
* Raymond de Vieussens &ndash; *Novum vasorum corporis humani systema* (sydämen toiminnan ensimmäinen virheetön kuvaus)

## Lähteet
Ammejärvi

Ammejärvi on Pirkanmaalla Lempäälässä sijaitseva järvi. Järven lähettyvillä sijaitsee Birgitan polkuun kuuluva taukopaikka, johon kuuluvat laavu, kuivakäymälä ja kaksi nuotiopaikkaa.

## Lähteet
Isoaho-orvokki

**Isoaho-orvokki** (*Viola canina* subsp. *ruppii*) on aho-orvokin alalaji. Se on toista aho-orvokin alalajia, pikkuaho-orvokkia, kookkaampi ja pystykasvuinen. Siinä ei ole kovin paljoa haaroja. Sen lehtilavat ovat herttamaisia ja kapeampia kuin toisella alalajilla, ja lehtien leveys on puolet pituudesta. Isoaho-orvokin kukat ovat toiseen alalajiin verrattuna suurempia, ja niiden väri on vaalean sinertävänpunainen. Isoaho-orvokki on pikkuaho-orvokkia yleisempi. Sitä esiintyy melkein koko Suomessa. Sen kasvupaikkoja ovat metsäiset harjut, metsänlaidat, melko kuivat niityt ja rantatörmät.

## Lähteet
Ylöjärven kaupunginkirjasto

'''Ylöjärven''' **kaupunginkirjaston** päätoimipiste on Leija-pääkirjasto, mutta siihen kuuluu myös Kurun ja Viljakkalan lähikirjasto sekä kirjastoauto Reppu. Kirjastossa on muun muassa äänitys- ja soittotila soitinlaitteistoineen.
Leija kuuluu PIKI-kirjastoihin.

Leija sijaitsee lähellä kaupungintaloa ja kirkkoa Ylöjärven keskustassa Kuruntien ja Koivumäentien risteyksessä.

Leija valmistui vuonna 2002. Sen on suunnitellut rakennusarkkitehti Tero Harjunniemi (Arkkitehtuuritoimisto Teuvo Vastamäki Oy). Kirjaston 80-metrinen lasiseinä avautuu Kuruntielle. .

## Lähteet
Mark Phillips

**Mark Anthony Peter Phillips**  (s. 22. syyskuuta 1948) on englantilainen olympiakultaa voittanut ratsastaja ja prinsessa Annen ensimmäinen aviomies. He olivat naimisissa aina vuodesta 1973 vuoteen 1992. Heillä on kaksi lasta; Peter Phillips ja Zara Tindall. Phillipsillä on myös kaksi lasta kahdesta muusta suhteesta.

Phillips on toiminut muun muassa tapahtumasuunnittelijana ja Horse & Hound -lehden kolumnistina.

## Lähteet
Hypersooninen liitokärki

**Hypersooninen liitokärki** tai **hypersooninen liitävä taistelukärki** (, **HGV**) on taistelukärkityyppinen hypersooninen ase, joka voi liitää ja tehdä liikkeitä hypersoonisilla nopeuksilla (yli viisinkertainen äänennopeus). Kantorakettina toimii yleensä ballistinen ohjus. Hypersooniset liitokärjet liitävät korkealta ilmakehästä kohti kohdettaan ja voivat muuttaa lentorataansa tavanomaisen ballistisen laukaisun jälkeen huomattavasti. Tavalliset ballistiset ohjukset kulkevat ennustettavaa ballistista rataa, joten ne ovat torjuttavissa parhailla ballististen ohjusten torjuntaohjuksilla. Kesken lennon tapahtuvan lentoradan arvaamattoman muuttelun tarkoitus on vaikeuttaa torjuntaa merkittävästi.

Idea on MaRV-kärkien tapainen, mutta toisin kuin ne, hypersooniset liitokärjet irtaantuvat laukaisuohjuksesta jo pian laukaisun jälkeen.

## Käytössä ja kehitteillä
;
*HGV-202F (kehitteillä)

;
* Fattah-2 (kehitteillä)

;
*Hyper Velocity Gliding Projectile (kehitteillä)

;
*DF-ZF (palveluksessa)

;
*Hwasong-16b (kehitteillä)

;
*VERAS (peruttu 1971)
*VMaX (kehitteillä)
*VMaX-2 (kehitteillä)

;
*Avangard (palveluksessa)

;
*AGM-183A ARRW (kehitteillä)
*Common-Hypersonic Glide Body (C-HGB) Long-Range Hypersonic Weapon (LRHW) -ohjuksessa (kehitteillä)
*OpFires (kehitteillä)
*Hypersonic Technology Vehicle 2 (kokeellinen)

## Lähteet
Paikwaophis kruki

**Paikwaophis kruki** on tarhakäärmeiden (Colubridae) heimoon kuuluva käärmelaji, jota esiintyy Guayanan ylängöillä. Se on todennäköisesti kaivautumiseen sopeutunut myrkkyhampaaton käärme, joka syö ainakin liskoja. *Paikwaophis kruki* tunnetaan vain yhdestä yksilöstä, joka löydettiin vuonna 2021. Se on sukunsa ainoa laji.

## Ulkonäkö ja koko
Lajin ainoa tunnettu yksilö on keskenkasvuinen naaras, jonka kokonaispituudeksi mitattiin 18 senttimetriä. Sen perusteella *Paikwaophis kruki* on ruumiinrakenteeltaan roteva, eikä sen pää erotu selvästi muusta ruumiista. Selkäpuolelta käärme on vaaleanruskea lukuun ottamatta valkeahkoa päätä ja keskeltä selkää kulkevaa ohutta, mustaa raitaa. Käärmeen pää on sivuilta musta, ja musta raita jatkuu käärmeen kylkiä pitkin häntään asti. Päässä on myös muutama vaaleansininen täplä, jotka taaempana muuttuvat vaaleansiniseksi raidaksi kummankin kyljen mustan raidan alapuolelle. Käärmeen vatsapuoli on pääosin musta, mutta keskellä vatsaa kulkee vaalea raita.

## Levinneisyys ja elinympäristö
*Paikwaophis kruki* elää Guayanan ylänköalueen pilvimetsissä. Laji löydettiin Roraima-tepui- ja Wei-Assipu-tepui-nimisten pöytävuorten juuresta noin 1180 metrin korkeudesta. Löytöpaikka sijaitsee Guyanan valtion alueella, mutta läheisellä Roraima-tepuilla sijaitsee Guyanan, Venezuelan ja Brasilian yhteinen rajapyykki.

## Elintavat
Kallon muodosta päätellen *Paikwaophis kruki* viettää ainakin osan ajastaan kaivautuneena pilvimetsän pehmeään, turpeiseen maaperään. Tämä voi selittää sen, miksi käärmettä ei ole tavattu useammin. Lajin ravintoon kuuluvat ainakin pienet liskot, sillä ainoan tunnetun yksilön suolistosta löydettiin liskon suomuja.

## Löytö ja nimeäminen
D. Bruce Means löysi käärmeen tutkimusmatkalla helmikuussa 2021. Hän kuvasi lajin tieteelle uutena Philippe J. R. Kokin kanssa vuonna 2023. Suvun nimi *Paikwaophis* on muodostettu löytöpaikan vieressä virtaavan Paikwa-joen nimestä sekä kreikan käärmettä tarkoittavasta ophis-sanasta. Lajiepiteetti *kruki* on kunnianosoitus professori Andrzej Krukille.

## Luokittelu
DNA-analyysien perusteella *Paikwaophis kruki* on läheisintä sukua *[[Xenopholis]]*-käärmesuvulle. Ulkomuodoltaan ja luustoltaan ne ovat kuitenkin hyvin erilaisia. Eroja on muun muassa hampaistossa: *Xenopholis*-suvun käärmeet ovat takamyrkkyhampaisia, kun taas *Paikwaophis kruki* on myrkkyhampaaton. Molemmat suvut kuuluvat luokittelusta riippuen joko tarhakäärmeiden heimoon (Colubridae) ja munakäärmeiden alaheimoon (Dipsadinae) tai Dipsadidae-heimoon ja Xenodontinae-alaheimoon.

## Lähteet
Laulauga Tausaga

**Laulauga Tausaga-Collins** (s. 22. toukokuuta 1998) on yhdysvaltalainen yleisurheilija ja kiekonheiton maailmanmestari.

Tausagan ensimmäinen kultamitali tuli vuoden 2017 Pan american U20 mestaruuskilpailuissa tuloksella 59,29 m. Kultaa hän on myös voittanut vuoden 2022 NACAC mestaruuskilpailuissa tuloksella 63,18 m.

Hän voitti vuoden 2023 Budapestin MM-kilpailussa kultaa omalla ennätystuloksella 69,49. Hänen edellinen kiekonheiton ennätys oli ennen MM-kilpailuja 65,46 metriä, joten hän paransi aiempaa ennätystään yli neljällä metrillä. Tokion MM-kilpailussa 2025 hän sijoittui kuudenneksi.

Tausaga heitti ennätyksensä 70,72 Ramonassa huhtikuussa 2025.

Laulauga Tausaga on syntynyt Havaijilla.

## Lähteet
Teidenpukinjuuri

**Teidenpukinjuuri** (*Pimpinella cumbrae*) on sarjakukkaiskasvien (Apiaceae) heimoon, pukinjuurten (*Pimpinella*) sukuun kuuluva kasvilaji. Se on Kanariansaarilla endeemisenä kasvava kasvilaji, jota tavataan Teneriffan ja La Palman saarilla.

Teidenpukinjuuri eroaa muista Kanariansaarilla tavattavista pukinjuurilajeista tyvilehtiensä perusteella; tyvilehtiä peittää valkoinen karvoitus.

Teidenpukinjuurta kutsutaan kansanomaisesti "huippujen persiljaksi" () ja lajin tieteellisen nimen lajinimi *cumbrae* tarkoittaakin huippua viitaten lajin kasvupaikkoihin Teneriffan ja La Palman saarten korkeimmilla alueilla.

## Lähteet

* ''Pimpinella cumbrae'' Flora Vascular de Canarias 

## Aiheesta muualla
* Kassu – Kasvien suomenkieliset nimet: Teidenpukinjuuri (''Pimpinella cumbrae'')
* Global Biodiversity Information Facility (GBIF): ''Pimpinella cumbrae''
Pikkuaho-orvokki

**Pikkuaho-orvokki** (*Viola canina* subsp. *canina*) on aho-orvokin alalaji. Se on melko pieni, kasvutavaltaan mätästävä ja sen varsi on joskus rento ja joskus koheneva. Varressa on paljon haaroja. Lehtilapa on paksuhko, muodoltaan herttamainen ja kapeahko, ja sen leveys on hieman yli puolet sen pituudesta. Kukat ovat pienenpuoleisia ja väriltään sinisiä. Pikkuaho-orvokki on toista alalajia isoaho-orvokkia harvinaisempi. Sitä esiintyy enimmäkseen etelärannikolla ja Varsinais-Suomessa sekä satunnaisesti Järvi-Suomen eteläisessä osassa. Sen kasvupaikkoja ovat hiekkaiset, kuivat ja kiviset niityt, kedot ja ahot.

## Lähteet
Iva (nimi)

**Iva** on naisen etunimi. Se on Ivana-nimen tšekkiläis-slovakialainen hellittelymuoto. Lisäksi se voi olla Evan muunnelma tai Sunnivan lyhentymä. Iva voidaan tulkita myös Ivar- ja Ivo-miehennimien feminiiniseksi vastineeksi.

Digi- ja väestötietoviraston mukaan Suomessa on elokuuhun 2023 mennessä tilastoitu noin 60–70 Iva-nimistä naista. Heistä suurin osa on syntynyt 1980- tai 1990-luvulla.

## Nimipäivä
Vuosina 1986–1992 Ivalla oli Ruotsin almanakassa nimipäivä 31.&nbsp;tammikuuta.

## Tunnettuja Iva-nimisiä
* Iva Dobreva (s. 1981), *Ivena*, bulgarialainen laulaja
* Iva Majoli (s. 1977), kroatialainen tennispelaaja
* Iva Zanicchi (s. 1940), italialainen laulaja ja europarlamentaarikko

## Lähteet
Toivo Reponen

**Toivo Erik Immanuel Reponen** (9. heinäkuuta 1900 Kuopio – 14. kesäkuuta 1960 Helsinki ) oli yleisesikuntaeversti, joka palveli sodan rannikotykistöyksikköjen komentajana ja sodan jälkeen Merisotakoulun johtajana ja viime vaiheessa Suomenlahden Rannikkotykistörykmentin komentajana.

Toivo Reponen tuli ylioppilaaksi Viipurin klassillisesta lyseosta 1919 ja suoritti Kadettikoulun 1925.

Reponen toimi upseerina puolustusvoimien palveluksessa 1925–1960. Ennen sotia hän toimi Viipurissa Rannikkotykistörykmentti 2:n (RT2) vuoteen 1935, viime vaiheessa patterin päällikkönä. Sen jälkeen hän toimi vielä 1930-luvun lopulla Merivoimien Esikunnassa ja Rannikkotykistörykmentti 3:n (RT3) yleisesikuntaupseerina. Vuosina 1935-1937 hän kävi Sotakorkeakoulun.

Sotien aikana hän toimi Talvisodassa Laatokan Meripuolustusesikunnassa (LMePE) esikuntapäällikkönä. Jatkosodassa hän toimi ensin 2. Rannikkoprikaatin ja 8. Rannikkoprikaatin esikuntapäällikkönä ja sen jälkeen Rannikkotykistörykmentti 2:n (RTR2), Rannikkorykmentti 2:n (RR2) ja Rannikkotykistörykmentti 22:n (RTR22) komentajana. Välittömästi sodan jälkeen hänet määrättiin Helsingin Rannikkolaivaston operatiivisen osaston päälliköksi ja sen jälkeen Merivoimien Esikunnan operatiivisen osaston päälliköksi. Vuosina 1946-1955 hän toimi Merisotakoulun johtajana, ja sen jälkeen kuolemaansa asti Suomenlahden Ranikkotykistörykmentin komentajana.

Toivo Reposen poika oli toimittaja-kirjailija Oskar Reponen.

## Viitteet
Fleet (joki)

**Fleet** on maanalainen joki Lontoon Camdenissä ja Cityssä. Se saa alkunsa Hampstead Heathiltä ja laskee Thamesiin Blackfriars Bridgen alapuolella sijaitsevan viemäriaukon kautta.

Fleet yhdistettiin Lontoon viemäriverkkoon ja tunneloitiin lähes koko pituudeltaan suurkaupungin kasvaessa voimakkaasti 1800-luvulla. Lontoossa on muitakin maan alla virtaavia jokia, mutta Fleet on niistä suurin ja historiallisesti merkittävin. Joen mukaan on nimetty sen ylittävä Fleet Street.

## Etymologia

Fleetjoelle on annettu aikojen saatossa monia nimiä. Sanan *fleet* uskotaan olevan alkuperältään muinaisenglantilainen ja tarkoittavan vuorovesilahdeketta, johon pääsee veneellä. Joen uskotaan antaneen nimensä myös Kentish Townin kaupunginosalle: kelttiläisperäinen *Ken* (tai *Caen*) tarkoittaa vihreää ja *tish* on vääntynyt sanasta *ditch* (oja). Muita joesta käytettyjä nimityksiä olivat River of Wells (koska sen ympäristössä oli paljon kaivoja), Turnmill Brook (koska siinä oli vesimyllyjä) ja alajuoksulla *Hole-bourne* eli rotkopuro (koska se virtaa siellä syvässä kurussa).

## Historia

Fleet oli historiallisesti tärkeä lontoolaisille monestakin syystä. Sen vesistöalueella on lähteitä, joista saatiin juomavettä, ja joen virtausta hyödynnettiin myllyissä voimanlähteenä ennen teollista aikakautta. Joki oli myös tärkeä kulkuväylä, jota pitkin päästiin Pohjois-Lontooseen; sitä pitkin muun muassa rahdattiin rakennusmateriaaleja keskiaikaista St Paulin katedraalia varten vuosina 1110−1113.

Yleisimmin Fleetjokea käytettiin kuitenkin avoviemärinä, jonne esimerkiksi teurastajat ja parkitsijat heittivät jätteitä. Jätteiden takia jokeen muodostui lietettä ja se levitti ympäristöönsä vastenmielistä löyhkää, josta valitettiin viranomaisille toistuvasti. Hajuhaittojen lisäksi joki aiheutti lontoolaisille harmia tulvimalla rankkasateiden jälkeen.

Lontoon suuren palon (1666) jälkeen Fleetjoen alajuoksu Holborn Bridgen jälkeen muutettiin 15 metriä leveäksi kanavaksi kuninkaan arkkitehteinä työskentelevien Christopher Wrenin ja Robert Hooken johdolla. Kanavan molemmille rannoille tuli laitureita ja sen pohjaa ruopattiin syvemmäksi, mutta jäte- ja lieteongelmia ei saatu ratkaistua.

Lopulta kanava päätettiin kattaa Holborn Bridgeltä Fleet Bridgelle ulottuvalla osuudella vuonna 1733 ja Fleet Bridgeltä Blackfriars Bridgelle ulottuvalla osuudella vuonna 1766. Yläjuoksu ennen Holborn Bridgeä katettiin vaiheittain 1800-luvun aikana. Vuoden 1858 Suuren löyhkän jälkeen Lontoon viemärijärjestelmää uudistettiin perusteellisesti rakennusinsinööri Joseph Bazalgetten laatiman suunnitelman pohjalta. Bazalgette yhdisti osan Pohjois-Lontoon viemäreistä Fleetjokeen ja rakensi joen yhteyteen poistokanavia, joita pitkin voitiin ohjata tulvavettä Thamesiin.

## Lähteet
* 

### Viitteet
Fleet

**Fleet** voi tarkoittaa:

* Fleet, maanalainen joki Lontoossa
** Fleet Street, Fleetjoen mukaan nimetty katu Lontoossa
* Fleet, kylä ja kunta Dorsetissa Englannissa
* Fleet, kaupunki ja kunta Hampshiressä Englannissa
* Fleet, kaupunki ja kunta Lincolnshiressä Englannissa

## Sukunimenä
* Frederick Fleet (1887–1965), englantilainen RMS *Titanicin* miehistön jäsen, tähystäjä
* Jo Van Fleet (1915–1996), yhdysvaltalainen näyttelijä.
Vain elämää (14. tuotantokausi)

**[[Vain elämää (televisiosarja)|Vain elämää]]** -sarjan **14. tuotantokausi** esitettiin Nelosella ja Ruudussa syksyllä 2023. 14. tuotantokaudelle osallistuivat uudet artistit Hätä-Miikka, A.W. Yrjänä, Janna ja Jouni Hynynen, sekä ohjelmaan aiemminkin osallistuneet Robin Packalen, Virve Rosti, Ellinoora ja Anna Puu. Kausi kuvattiin tuttuun tapaan pääosin Hirvensalmen Satulinnassa, pl. erikoisjaksot, jotka kuvattiin Tuusulan Krapin pajalla.

## Jaksot
}
|-
! 2
| 15. syyskuuta 2023
| 434&nbsp;000
| Anna Puu
| 
|-
! 3
| 22. syyskuuta 2023
| 384&nbsp;000
| A.W. Yrjänä
| 
|-
! 4
| 29. syyskuuta 2023
| 366&nbsp;000
| Ellinoora
| 
|-
! 5
| 6. lokakuuta 2023
| 359&nbsp;000
| Hätä-Miikka
| 
|-
! 6
| 13. lokakuuta 2023
| 428&nbsp;000
| Virve Rosti
| 
|-
! 7
| 20. lokakuuta 2023
| 303&nbsp;000
| Janna
| 
|-
! 8
| 27. lokakuuta 2023
| 370&nbsp;000
| Jouni Hynynen
| 
|-
! 9
| 3. marraskuuta 2023
| 396&nbsp;000
| Robin Packalen
| 
|-
! 10
| 10. marraskuuta 2023
| 267&nbsp;000
| Yllätysten päivä
| 
|-
! 11
| 17. marraskuuta 2023
| 327&nbsp;000
| Rakkaiden päivä
| 
|-
! 12
| 24. marraskuuta 2023
| 259&nbsp;000
| Vain elämää: Pelastakaa Lapset
| 
|-
! 13
| 1. joulukuuta 2023
| 153&nbsp;000
|rowspan=2| Kooste kauden kappaleista
|rowspan=2| Kaikki artistipäivien kappaleet
|-
! 14
| 8. joulukuuta 2023
| 110&nbsp;000
|-
! 15
| 15. joulukuuta 2023
| 247&nbsp;000
| Vain elämää: Joulu
| 
|}
1 Keskikatsojamäärä televisiossa jakson ensiesityspäivänä.

## Lähteet
Hans Rasmus Astrup

**Hans Rasmus Astrup** (17. elokuuta 1831 Bolsøy – 19. helmikuuta 1898 Kristiania) oli norjalainen liikemies ja Venstren poliitikko. Hän istui suurkäräjillä vuosina 1889–1891 ja 1895–1897 sekä toimi Norjan työministerinä 1885–1887.
## Lähteet

## Aiheesta muualla
Miekkailu kesäolympialaisissa 2024

**[[Miekkailu]]ssa** kilpailtiin **[[Kesäolympialaiset 2024|Pariisin 2024 kesäolympialaisissa]]** 30:tta kertaa. Kilpailut käytiin 27. heinäkuuta – 4. elokuuta 2024 Pariisissa, Grand Palais’ssa. Kaikissa kolmessa miekkailun olympialajissa pidettiin yksilö- ja joukkuekilpailut miehille ja naisille.

## Aikataulu
Lähde:

y = yksilö; j = joukkue

## Mitalitaulukko

### Miesten kilpailut

### Naisten kilpailut

## Lähteet
Kirjallisuusvuosi 1704

**Kirjallisuusvuosi 1704** käsittelee vuoden 1704 tärkeitä kirjallisuuden tapahtumia, uutisia ja julkistuksia.

## Tapahtumia

* Jakautuminen vanhoilliseen ja uudistusmieliseen kulttuuriin oli voimakasta esimerkiksi Ranskan 1600-luvun kirjallisuudessa. Kirjailija Jonathan Swift kuvasi sitä kirjassaan *The Battle of the Books*. Swiftin satiirisessa tekstissä kirjat heräävät eloon ja alkavat tapella. Enkeli soittaa trumpettejaan niiden yläpuolella. On kaksi trumpettia: toinen tuo esiin kirjan hyvää mainetta, ja toinen puhaltaa häpeän happamia säveliä. 

## Julkaisuja

* Mary Astell &ndash; * An Impartial Enquiry into the Causes of Rebellion and Civil War in the Kingdom* 
* Mary Astell &ndash; *A Fair Way with Dissenters and their Patrons* 
* Isaac Newton &ndash; *[[Opticks]]*
* Jonathan Swift &ndash; * A Tale of a Tub* (suom. *Tynnyritarina, sekä Kirjojen taistelu ja Kirjoitelma hengen mekaanisesta toiminnasta*, 2004)
* Jonathan Swift &ndash; *The Battle of the Books*
Eero Aittola

**Eero Tapani Aittola** (s. 8. syyskuuta 1942 Helsinki) on suomalainen eläköitynyt yritysjohtaja, joka on saanut kauppaneuvoksen arvonimen.

Aittola syntyi majuri Heikki Aittolan ja voimistelunopettaja Kirsti Myyryläisen perheeseen ja avioitui 1965 pankkivirkailija Suoma Annikki Meinilän kanssa. Ylioppilaaksi Aittola tuli Helsingin lyseosta 1961 ja valmistui ekonomiksi Helsingin kauppakorkeakoulusta 1967. Hän oli Tapiolan Yleishuolto Oy:n asentaja 1962–1963, Oy Aero Ab:n lentovirkailija 1965, Espoon yhteislyseon voimistelunopettaja 1966–1967, Osuustukkukaupan atk-ohjelmoija 1967–1968, Enso-Gutzeit-yhtiön atk-suunnittelija 1968–1970, Oy Nokia Ab:n puunjalostusteollisuuden atk-päällikkö 1970–1973, Lohjan Kalkkitehdas Oy:n, vuodesta 1975 Oy Lohja Ab, järjestelmäkehitysjohtaja 1973–1975, talouspäällikkö 1975–1979 ja talousjohtaja 1979–1984, SOK:n talousjohtaja ja pääjohtajan varamies 1984–1988, Oy Investa Ab:n toimitusjohtaja 1988–1989 ja Keskinäisen vakuutusyhtiö Eläke-Varman talousjohtaja 1989–1990.

Neste Oy:n öljytoimialan talousjohtaja Aittola oli 1990–1992 ja konsernin kontrolleri 1992–1996 ja talousjohtaja 1996–1998 sekä Fortum Oyj:n talousjohtaja 1998–2000, toimitusjohtaja 2000 ja varatoimitusjohtaja 2000–2001. Aittolalla oli työuransa aikana myös useita asiantuntija- ja luottamustehtäviä. Kauppaneuvoksen arvonimen hän sai 2001.

## Lähteet
Aittola

**Aittola** on sukunimi, joka on muun muassa seuraavilla suomalaisilla henkilöillä:

* Eero Aittola (s. 1942), yritysjohtaja, kauppaneuvos
* Olavi Aittola (1911-1990), meriupseeri, sukellusveneen päällikkö ja sodanjälkeinen elokuva-alan vaikuttaja
* Tapio Aittola (s. 1956), sosiologian professori
* Uuno Aittola (1895–1973), radioamatööri, jääkärikapteeni
Kleppestø

**Kleppestø** on norjalaisen Askøyn kunnan hallinnollinen keskus. Se on osa Askøyn taajamaa, jonka kokonaisasukasluku on 23&nbsp;438 (2018). Vuonna 1992 valmistui Kleppestøn ja Bergenin yhdistävä Askøyn silta. Bergeniin on myös laivayhteys.

## Tunnettuja henkilöitä
* Ingrid Espelid Hovig (1924–2018), kotitalousopettaja, televisiokokki ja keittokirjailija

## Lähteet

## Aiheesta muualla
Ingrid Espelid Hovig

**Ingrid Espelid Hovig** (3. kesäkuuta 1924 Kleppestø, Askøy – 3. elokuuta 2018) oli norjalainen kotitalousopettaja, televisiokokki ja keittokirjailija. Hän teki NRK:lle yli 300 jaksoa *Fjernynskjøkkenet*-ohjelmaa ja kirjoitti noin 60 keittokirjaa.

## Yksityiselämä
Hovig meni vuonna 1977 naimisiin arkkitehti Jan Inge Hovigin kanssa, mutta tämä kuoli sydänkohtaukseen vain yhdeksän päivää häiden jälkeen.

## Lähteet

## Aiheesta muualla